Kasi Mukughanaghana kuti Baibolo ni Buku Wuli?
Kasi mukughanaghana kuti ni . . .
buku la vinjeru vya ŵanthu?
buku la vidokoni?
Mazgu gha Ciuta?
IVYO BAIBOLO LIKUYOWOYA
“Malemba ghose ngakupelekeka na Ciuta mwa mzimu.”—2 Timote 3:16, Mang’anamuliro gha Caru Ciphya.
VYANDULO IVYO MUNGASANGA PARA MUNGAGOMEZGA KUTI BAIBOLO NI MAZGU GHA CIUTA
Musangenge mazgoro gha mafumbo ghakuzirwa.—Zintharika 2:1-5.
Musangenge ulongozgi uwo umovwiraninge pa umoyo wa zuŵa na zuŵa.—Salmo 119:105.
Muŵenge na cigomezgo canadi.—Ŵaroma 15:4.
KASI TINGAGOMEZGA NADI IVYO BAIBOLO LIKUYOWOYA?
Enya. Pali vifukwa vinandi, kweni tiyowoyengepo vitatu:
Ndakukolerana. Baibolo likatora vyaka vyakujumpha 1,600 kuti lilembe. Likalembeka na ŵanthu 40. Ŵanandi mwa ŵanthu aŵa ŵakawonanapo yayi. Kweni likuyowoya vimoza kufuma pakwamba mpaka paumaliro. Lili na mutu ukuru umoza!
Likuneneska pa nkhani ya mdauko. Kanandi ŵanthu awo ŵakulemba mdauko panji kuti mbiri yakale mu caru, ŵakubisa para mtundu panji caru cawo cathereskeka na ŵalwani. Kweni awo ŵakalemba Baibolo ŵakalembanga maubudi ghawo na gha mtundu wawo.—2 Midauko 36:15, 16; Salmo 51:1-4
Maucimi ghake ghakufiskika. Baibolo likayowoyerathu kuti msumba wa Babuloni uzamubwangandulika. Likayowoya vyaka 200 pambere ivi vindacitike. (Yesaya 13:17-22) Likayowoya umo msumba wa Babuloni uzamuthereskekera. Likayowoyaso zina la uyo wazamuthereska.—Yesaya 45:1-3.
Mu Baibolo muliso maucimi ghanyake ghanandi agho ghakafiskika nkhanira ndendende umo Baibolo likayowoyera. Asi ndimo Mazgu gha Ciuta ghakwenera kuŵira?—2 Petrosi 1:21.
FUNDO YAKUTI MUGHANAGHANIREPO
Kasi Baibolo lingamovwirani wuli kuti muŵe na umoyo uwemi?
Baibolo likuzgora fumbo ili pa YESAYA 48:17, 18 na 2 TIMOTE 3:16, 17.
tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn